**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

 **„МЕТОДИКА НА ОБУЧЕНИЕТО ПО ПРАКТИКА ПО СПЕЦИАЛНОСТИТЕ ОТ ПРОФЕСИОНАЛНО НАПРАВЛЕНИЕ „ЗДРАВНИ ГРИЖИ”**

**“**

**ЗА СТУДЕНТИ В ЗАДОЧНА ФОРМА НА ОБУЧЕНИЕ**

**ОБРАЗОВАТЕЛНО-КВАЛИФИКЦИОННА СТЕПЕН „БАКАЛАВЪР“**

**ОТ СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

**Уважаеми колеги,**

Целта на дисциплината „Методика на обучението по практика по специалностите от професионално направление „Здравни грижи” е да подпомогне обучението на студентите от специалност „Управление на здравните грижи“ за предизвикателствата на съвременното висше образование по специалностите от професионално направление „Здравни грижи“. Съвременното обучение са професионалистите по здравни грижи е от съществено значение в условията на непрекъснато променящата се здравеопазна система.

Професията на преподавателите по практика на бъдещите професионалисти по здравни грижи е изпълнена с предизвикателства. Все по-осезаема е необходимостта от преподаватели, които да умеят да се приспособяват както към характеристики на съвременния студент., така и към променящия се модел на пациента/клиента, като трета страна в учебния процес на висшето медицинско училище.

Те са професионалистите, които трябва повече от всякога и от всички да мотивират младите хора, да осъзнават значимостта на професионалистите по здравни грижи от всички специалности и да бъдат личен пример за тях.

Обучението по „Методика на обучението по практика по специалностите от професионално направление „Здравни грижи” е насочено към овладяването на съвременни подходи за управление на практическото обучение, значително разширяване на теоретичните познания и усвояване на практически умения и прилагане на активизиращи методи на обучение.

За Ваше улеснение в усвояване на материала се предлагат следните учебни материали: учебно пособие с лекционния курс, курсова задача за самоподготовка, допълнителни PowerPoint презентации.

Познаването на теоретичния материал ще ви даде възможност успешно да се справите с предвидените учебни задачи в хода на учебно-практическите занятия и изпълнението на курсовата задача. Следването на указанията и насоките за разработване на „Методическа разработка“, както и участието в консултации е гаранция за успешно справяне.

***Решението на учебните задачи към отделните теми е препоръчително за подготовката Ви. След като разработите методическата разработка, следва да я изпратите по електронен път на адрес*** ***makreta\_99@yahoo.com*** ***. Методическата разработка ще бъде оценена, а оценката ще бъде включена в крайната оценка. При желание от Ваша страна, предложената от Вас методическа разработка ще бъде обсъдено.***

За осигуряване на цялостната ви подготовка за изпитната процедура се дава възможност да се упражните в решаването на тестови въпроси, които ще бъдат включени в изпитния вариант на дидактическия програмиран контрол.

**Успешна работа!**

Доц. Макрета Драганова, д.м.